Vrouekrieketwêreldbeker 2013

Die **Vrouekrieketwêreldbeker 2013** (Engels: *2013 Women’s Cricket World Cup*; Hindi: 2013 महिला क्रिकेट विश्व कप) is van 31 Januarie tot 17 Februarie 2013 in Indië beslis. Dit was die tiende vrouekrieketwêreldbekertoernooi van die vierjaarlikse krieketwêreldkampioenskap in internasionale eendagkrieket (EDI) en die tweede wat deur die Internasionale Krieketraad (IKR) aangebied is. Daarbenewens was dit ná die 1978- en 1997-toernooie die derde in Indië.

Die toernooi se formaat van 2009 het onveranderd gebly en agt nasionale vrouekrieketspanne het aan die Vrouekrieketwêreldbeker 2013 deelgeneem: Australië, Engeland, Indië, Nieu-Seeland, Pakistan, Sri Lanka, Suid-Afrika en Wes-Indië. Tydens die Vrouekrieketwêreldbeker 2013 is 25 wedstryde gespeel, waaronder twaalf tydens die groepfase, nege in die Super Ses en vier in die uitspeelwedstryde, insluitende die eindstryd. Die spanne is in twee groepe van vier elk verdeel, waarvan elke span een keer teen al die ander spanne in die groep gespeel het, dus het elke span drie groepwedstryde gespeel. Die drie beste spanne van elke groep het hierna vir die Super Ses gekwalifiseer, waarvandaan die twee beste spanne mekaar in die eindstryd ontmoet het, terwyl die twee naasbeste spanne mekaar om die derde plek en die twee daaropvolgende spanne om die vyfde plek gespeel het en die twee laaste spanne van elke groep die sewende plek beslis het. Elke wedstryd het uit 50 boulbeurte per span bestaan.

Australië het Wes-Indië in die eindstryd op die Brabourne-stadion in Mumbai met 114 lopies verslaan en sodoende sy sesde vrouekrieketwêreldbekertitel ingepalm. Die gasvroue Indië het Pakistan in die uitspeelwedstryd om die sewende plek met ses paaltjies verslaan. Die verdedigende kampioen Engeland het in die derde plek geëindig.

## Deelnemers 
Agt nasionale vrouekrieketspanne het aan die Vrouekrieketwêreldbeker 2013 deelgeneem. Die vier beste spanne van die Vrouekrieketwêreldbeker 2009 – Australië, Engeland, Indië en Nieu-Seeland – het almal regstreeks gekwalifiseer. Pakistan, Sri Lanka, Suid-Afrika en Wes-Indië het tydens die Vrouekrieketwêreldbekerkwalifisering 2011 gekwalifiseer, wat ook as kwalifisering vir die T20I-vrouewêreldbeker 2012 gedien het.

duimnael|400px|Uitslag van die kwalifisering; altesaam 18 spanne het deelgeneem.

## Stadions 
Der Vrouekrieketwêreldbeker 2013 is in verskeie stadions in die stede Mumbai en Cuttack aangebied. Die eindstryd is op die Brabourne-stadion in Mumbai beslis. Oorspronklik sou die hele toernooi slegs in Mumbai gehuisves word, maar ná Pakistan se kwalifisering en boikotdreigemente deur plaaslike partye moes die skedule verander word. Daar was ook wedstryde op die Wankhedestadion in Mumbai beplan, maar aangesien dié stadion se eienaar, die Mumbai-krieketvereniging die Ranji-trofee 2012/13-eindstryd verkies het, het die Indiese beheerliggaam al die wedstryde na ander stadions verskuif.

## Formaat 
Die Vrouekrieketwêreldbeker 2013 is oor 18 dae tussen agt verskillende spanne oor 25 wedstryde beslis. Dit het op 31 Januarie 2013 op die Brabourne-stadion in Mumbai met die openingswedstryd tussen die gasvroue Indië en Wes-Indië begin. Die toernooi het geëindig op 17 Februarie op dieselfde stadion met die eindstryd tussen Australië en Wes-Indië, waartydens Australië die Vrouekrieketwêreldbekertrofee gewen het. Dieselfde formaat is voorheen tydens die Vrouekrieketwêreldbeker 2009 gebruik.

### Kalender 
Die volgende tabel dui die Vrouekrieketwêreldbeker 2013 se daaglikse program aan. ’n Pers blokkie dui op groepwedstryde, ’n siaan blokkie op die Super Ses, ’n groen blokkie op uitspeelwedstryde en ’n geel blokkie op die eindstryd.

|

|}

### Groepe 
### Groepfase en Super Ses 
Die Vrouekrieketwêreldbeker 2013 is deur agt nasionale vrouekrieketspanne beslis. Vir die groepfase is die agt deelnemende spanne in twee groepe van vier elk verdeel; elke span het een wedstryd teen elk van die ander spanne in dieselfde groep gespeel, dus het elke span drie wedstryde in die groepfase gespeel. Twee punte is vir ’n oorwinning toegeken, een vir ’n gelykop of onbesliste wedstryd en geen punte vir ’n nederlaag: spanne wat met dieselfde aantal punte geëindig het, is volgens lopietempo gerangskik. Die drie beste spanne van albei groepe het na die Super Ses deurgedring.

In die Super Ses-rondte het elke span teen die spanne gespeel, waarteen in die groepfase geen wedstryde gespeel is nie. Spanne wat alreeds in die groepfase ontmoet het, het nie teen mekaar gespeel nie en die punte van dié wedstryde is na die Super Ses-rondte se tabel oorgedra. Die kwalifisering was gegrond op dieselfde kriterias as in die groepfase.

### Uitspeelwedstryde 
In die uitspeelwedstryde het die twee beste spanne van die Super Ses mekaar in die eindstryd ontmoet, terwyl die twee naasbeste spanne mekaar om die derde plek en die twee daaropvolgende spanne om die vyfde plek gespeel het en die twee laaste spanne van elke groep die sewende plek beslis het.

## Wedstryde 
Die wedstryde is in drie fases opgedeel, naamlik die groepfase, die Super Ses en die uitspeelwedstryde.

### Groepfase 
Agt spanne het aan die groepfase deelgeneem. Die drie beste spanne in elke groep het na die Super Ses deurgedring, terwyl die twee laaste spanne van elke groep die sewende plek beslis het.

#### Groep A 
#### Groep B 
### Super Ses 
Die drie beste spanne in elke groep het die Super Agt gehaal wat as ’n volledige rondte met wedstryde almal teen almal beslis is. Al die ses spanne het egter slegs drie nuwe wedstryde gespeel, pleks van vyf. Elke groep se drie verteenwoordigers het hul uitslag teen mekaar oorgedra, eerder as om weer te speel. Die onderstaande tabel, wat vyf wedstryde vir elke span bevat, dek al die wedstryde tussen die Super Ses-kwalifiseerders, insluitende dié van die groepfase.

### Uitspeelwedstryde 
#### Sewende plek 
#### Vyfde plek 
#### Derde plek 
#### Eindstryd 

## Statistiek 
### Finale puntestand 
Hierdie tabel toon die finale puntestand van al agt deelnemende nasionale vrouekrieketspanne in die Vrouekrieketwêreldbeker 2013.

duimnael|400px|Uitslag van die Vrouekrieketwêreldbeker 2013:

### Meeste lopies en paaltjies 
| Meeste paaltjies geneem:

|}

## Sien ook 
## Verwysings 
## Eksterne skakels 
*  *2013 Women’s Cricket World Cup*
*  Amptelike webtuiste van die Internasionale Krieketraad
*